בסוף השבוע, בלילה שבין שישי לשבת, התקבל במשטרת ישראל דיווח אודות מקרה מוות בבית מגורים ברחוב ראשון לציון בנתניה. מבדיקה שערכו השוטרים שהגיעו למקום, כמו בכל דיווח על מקרה מוות, עלה חשד כי מותו של המנוח לא נגרם מנסיבות טבעות - כך נמסר מהמשטרה.
הדיווח על האירוע התקבל בין שישי לשבת סמוך לשעה 03:00: קשיש בן 86 נמצא בדירה ללא רוח חיים. צוותי המשטרה עצרו לחקירה את רעייתו של המנוח, אישה כבת 70, ואת בנו בן ה-46. בדיון שנערך אמש בבית המשפט הוארך מעצרם של השניים.
רק הבוקר דיווחה המשטרה על גבר כבן 60 שנדקר למוות בדירה ברחוב ז'בוטינסקי בטירת כרמל. שוטרים שהגיעו למקום פתחו בחקירה, עצרו את רעיית ההרוג ובודקים חשד לרצח.